

**Ελληνογαλλική Πανεπιστημιακή και Επιστημονική Συνεργασία**

# Τεύχος Νοεμβρίου 2018

#### 1. – Κύκλος «CNRS»

# Διάλεξη του Michel Kaplan

# Πώς κατάφερε η Βυζαντινή Αυτοκρατορία να επικρατήσει για έντεκα αιώνες;

**13.11.2018, 19.00΄ | Μέγαρο Μουσικής Αθηνών**

Ο Michel Kaplan, ομότιμος Καθηγητής και πρώην Πρόεδρος του Πανεπιστημίου Paris 1 Panthéon-Sorbonne, ιστορικός διεθνούς φήμης με ειδίκευση στη βυζαντινή περίοδο, μας καλεί να αναλογιστούμε τους λόγους που οδήγησαν στην αξιοθαύμαστη μακροβιότητα της Βυζαντινής Αυτοκρατορίας.

Μετά από δεκαετίες διδασκαλίας και έρευνας, o Michel Kaplan, στο τελευταίο του βιβλίο Γιατί το Βυζάντιο; σκιαγραφεί μια ολοκληρωμένη εικόνα των έντεκα αιώνων κυριαρχίας, επιρροής και ευημερίας του Βυζαντίου.

Ο Michel Kaplan υποστήριξε τη διδακτορική του διατριβή υπό την καθοδήγηση της Ελένης Γλύκατζη-Αρβελέρ στο Πανεπιστήμιο της Σορβόννης. Καθηγητής βυζαντινής ιστορίας στο Πανεπιστήμιο Paris 1 Panthéon Sorbonne για πολλά χρόνια, διετέλεσε πρόεδρος του τμήματος Ιστορίας από το 1990 ως το 1995. Έγινε αντιπρόεδρος του πανεπιστημίου το 1997, και αργότερα εξελέγη πρόεδρος για το διάστημα από το 1999 ως το 2004. Διηύθυνε το Ίδρυμα Ερευνών για το Βυζάντιο, το Ισλάμ και τη Μεσόγειο κατά τον Μεσαίωνα. Από το 2001 έως το 2007, διετέλεσε πρόεδρος της Γαλλικής Επιτροπής Βυζαντινών Σπουδών.

Ανάμεσα στα πολλά έργα του, μπορούμε να αναφέρουμε ενδεικτικά το βιβλίο Βυζάντιο και Ελλάδα, που κυκλοφορεί στα ελληνικά από τις εκδόσεις Δεληθανάσης, καθώς και το νέο βιβλίο του με τίτλο Γιατί το Βυζάντιο; Μια αυτοκρατορία έντεκα αιώνων, το οποίο κυκλοφορεί στα ελληνικά, από τις εκδόσεις Μεταίχμιο στις 8 Νοεμβρίου.

Συντονισμός: Αθανάσιος Μαρκόπουλος, ομότιμος Καθηγητής βυζαντινής φιλολογίας, Πανεπιστήμιο Αθηνών

Είσοδος ελεύθερη, με δελτία προτεραιότητας | Ταυτόχρονη μετάφραση | [www.megaron.gr](http://www.megaron.gr)

[**\*Διαβάστε περισσότερα….**](http://www.ifa.gr/el/livre-idees-savoirs/cycle-cnrs-el/8109-michel-kaplan-el)

#### 2. – Κύκλος «Αειφόρος ανάπτυξη»

# Σε αναζήτηση άλλων τρόπων παραγωγής και καλλιέργειας

# Προβολή της ταινίας : *Έχουμε 20 χρόνια για να αλλάξουμε τον κόσμο,* της Hélène Médigue

**22.11.2018, 19.30΄ | Auditorium Theo Angelopoulos – Γαλλικό Ινστιτούτο Ελλάδος**

Είναι γεγονός : το 60 % των εδαφών είναι νεκρά, το σημερινό σύστημα έχει φθάσει στο τέλος του, ενώ η αγροοικολογία μπορεί να θρέψει τον πλανήτη.

Γυναίκες και άνδρες ανταποκρίνονται στην πρόκληση και αποδεικνύουν ότι μπορούμε να παράγουμε τρόφιμα χωρίς φυτοφάρμακα και χημικά. Χάρη στη μεταδοτική τους ενέργεια που πάει κόντρα στο κατεστημένο, ένας άλλος κόσμος είναι δυνατός!

Στο πλαίσιο του κύκλου εκδηλώσεων "Αειφόρος Ανάπτυξη", το Γαλλικό Ινστιτούτο Ελλάδος σας προσκαλεί στην μοναδική προβολή της ταινίας - ντοκιμαντέρ που προωθεί μια νέα γεωργία, η οποία σέβεται τους καλλιεργητές, τους καταναλωτές και την βιοποικιλότητα.

Τι λέει η Hélène Médigue για την ταινία της :

#### « Η διατροφή, είναι όπως ο αέρας που αναπνέουμε, είναι η ζωή.»

« Δεν σκόπευα να κάνω μια ταινία με θέμα την μόνιμη καλλιέργεια (permaculture) ή τις νέες τεχνολογίες, οι οποίες προωθούν την αγροοικολογία αλλά να δώσω κυρίως έμφαση στην ανθρώπινη διάσταση, στην ενέργεια που καταβάλλει και στους αγώνες που δίνει μια ομάδα ανθρώπων καθ’ όλη τη διάρκεια της χρονιάς… Θέλω να δείξω, μέσω της ταινίας αυτής, ότι είμαστε όλοι αλληλοεξαρτημένοι, και ότι από τις πρωτοβουλίες αυτές αναδύεται μια δύναμη, μια ανεξάντλητη ενέργεια, το αντίθετο του ατομικισμού που κάνει τον κόσμο άδικο και τρελό.»

Ταινία στα γαλλικά με ελληνικούς υπότιτλους

Ελεύθερη είσοδος

# ……………………………………………………………………………………………………………………………………………………………

#### 3. – Κύκλος «Τα Rendez-Vous Campus France»

# [Οι μεταπτυχιακές σπουδές στη Γαλλία](http://www.ifa.gr/el/etudes-en-fr-gen/cycle-rv-cf-el/8049-etudes-master-en-france-el)

**05.12.2018, 19.30΄ | Auditorium Theo Angelopoulos – Γαλλικό Ινστιτούτο Ελλάδος**

Σημειώνοντας την μεγαλύτερη άνοδο των τελευταίων πέντε ετών, ο αριθμός των αλλοδαπών φοιτητών στη Γαλλία αυξήθηκε κατά 4,6% το 2016-2017, φθάνοντας τους 323.933, σύμφωνα με τα αριθμητικά στοιχεία που δημοσίευσε στις 12 Απριλίου 2018 ο οργανισμός Campus France, υπηρεσία υπεύθυνη για την υποδοχή τους.

Η Γαλλία είναι ο τέταρτος προορισμός παγκoσμίως για διεθνείς φοιτητές μετά από τις ΗΠΑ, το Ηνωμένο Βασίλειο και την Αυστραλία. Η Γαλλία αφιερώνει το 6,8% του ΑΕΠ της στον τομέα της εκπαίδευσης. Στα δημόσια Ιδρύματα τριτοβάθμιας εκπαίδευσης, το κράτος αναλαμβάνει το μεγαλύτερο μέρος του κόστους εκπαίδευσης.

Δε γίνεται διάκριση μεταξύ των αλλοδαπών και των Γάλλων φοιτητών. Η γνώση γαλλικών δεν αποτελεί προϋπόθεση για τις σπουδές στη Γαλλία. Για να μπορέσουν ακόμα περισσότεροι ξένοι φοιτητές να έχουν πρόσβαση στο Ανώτατο εκπαιδευτικό γαλλικό σύστημα δημιουργήθηκαν πάνω από 1.300 αγγλόφωνα προγράμματα σπουδών, κυρίως σε επίπεδο Master.

Φτάνοντας στη Γαλλία, οι ξένοι φοιτητές γοητεύονται από το επίπεδο σπουδών και το ενδιαφέρον που τους δείχνουν οι καθηγητές. Εκτός πανεπιστημίου, εντυπωσιάζονται από το δυναμισμό της γαλλικής καινοτομίας, την πλούσια πολιτιστική ζωή και την ποιότητα ζωής.

Το Rendez-vous Campus France του Δεκέμβρη είναι αφιερωμένο στις μεταπτυχιακές σπουδές καθώς είναι η κατάλληλη περίοδος για να αρχίσει η υλοποίηση ενός σχεδίου μεταπτυχιακών σπουδών στη Γαλλία.

Τα βασικά σημεία της διάλεξης θα είναι: Η οργάνωση των σπουδών στη Γαλλία, η αναζήτηση του προγράμματος σπουδών, οι διαδικασίες εισαγωγής στα μεταπτυχιακά προγράμματα, τα προγράμματα υποτροφιών, η φοιτητική ζωή στη Γαλλία.

Είσοδος ελεύθερη

Πληροφορίες: [athenes@campusfrance.org](mailto:athenes@campusfrance.org)

**[\*Διαβάστε περισσότερα….](http://www.ifa.gr/el/etudes-en-fr-gen/cycle-rv-cf-el/8049-etudes-master-en-france-el)**

**Επισκεφθείτε επίσης την καινούργια ιστοσελίδα με πληροφορίες για τις σπουδές στη Γαλλία του οργανισμού Campus France** [**https://www.grece.campusfrance.org/**](https://www.grece.campusfrance.org/)**!**

**……………………………………………………………………………………………………………………………………………………………**

#### 4. – Διαπανεπιστημιακό πρόγραμμα "CREABALK-Δημιουργικά Βαλκάνια"

#### 26 & 27.11.2018 | Γαλλικό Ινστιτούτο Θεσσαλονίκης

#### **Στη Θεσσαλονίκη, δημιουργείται χώρος έρευνας, δημιουργίας και εκπαίδευσης για κοινωνικές επιστήμες και καλλιτεχνικούς τομείς**

#### Έναρξη του διαπανεπιστημιακού προγράμματος "CREABALK-Δημιουργικά Βαλκάνια", στο οποίο συνεργάζονται το Γαλλικό Ινστιτούτο Θεσσαλονίκης, το Πανεπιστήμιο Μακεδονίας και τα Πανεπιστήμια Aix-Marseille και Lumière-Lyon 2, με την ίδρυση ελληνογαλλικού κέντρου έρευνας, δημιουργίας και εκπαίδευσης στις κοινωνικές επιστήμες και τις τέχνες.

#### Η Θεσσαλονίκη, λόγω της ιστορικής της διαδρομής και της σημαντικής της γεωγραφικής θέσης στα Βαλκάνια και στη Μεσόγειο, είναι η ιδανική πόλη για να φιλοξενήσει αυτόν τον καινοτόμο χώρο πειραματισμού.

**……………………………………………………………………………………………………………………………………………………………**

#### 5. - Διεθνές διδακτορικό πρόγραμμα Ινστιτούτου Παστέρ (Παρίσι) - Paris universités

**Πρόσκληση υποβολής υποψηφιοτήτων 2018**

Από το 2009, το Ινστιτούτο Παστέρ, από τους κορυφαίους φορείς στον τομέα της βιοϊατρικής έρευνας, διοργανώνει ένα πρόγραμμα διδακτορικών σπουδών στις βιοεπιστήμες και τη βιοϊατρική, σε συνεργασία με τα Πανεπιστήμια Pierre et Marie Curie, Paris Diderot, Paris-Sud et Paris Descartes.

Το πρόγραμμα αυτό απευθύνεται σε φοιτητές κατόχους ενός μεταπτυχιακού τίτλου και διεξάγεται στην αγγλική γλώσσα. Χρηματοδοτείται μερικώς από την Ευρωπαϊκή Ένωση (πρόγραμμα 2020, grant Marie Sklodowska- Curie).

Οι φοιτητές διεξάγουν την ερευνητική τους δραστηριότητα σε ένα από τα 120 εργαστήρια του Ινστιτούτου Παστέρ, τα οποία προσφέρουν μια υψηλού επιπέδου εκπαίδευση σε μια μεγάλη ποικιλία θεμάτων που καλύπτει τους τομείς : Μοριακή και Κυτταρική Βιολογία, Γενετική, Ανοσολογία, Μικροβιολογία, Γονιδιωματική, Βιοπληροφορική, Δομική Βιολογία, Ενζυμολογία και μεταβολισμό, Βιοχημεία, Ιολογία, Παρασιτολογία, Ιατρική Μυκητολογία, Επιδημιολογία, Λοιμωξιολογία, Ιατρική απεικόνιση, Νευροεπιστήμες, Βιολογία της ανάπτυξης και Βιολογία συστημάτων.

Η **2α Νοεμβρίου** είναι η καταληκτική ημερομηνία για επικοινωνία με τα εργαστήρια. Η καταληκτική ημερομηνία υποβολής υποψηφιοτήτων είναι η **13η Νοεμβρίου 2018.**

[**\* Πρόσκληση υποβολής υποψηφιοτήτων 2018**](https://www.pasteur.fr/en/education/ppu#overview)

**………………………………………………………………………………………………………………………………………………………………….**

**6.– Ίδρυμα Μαθηματικών Επιστημών των Παρισίων**

**Υποτροφίες για μεταπτυχιακά προγράμματα σπουδών – Πρόσκληση υποβολής υποψηφιοτήτων**

Το **Ίδρυμα Μαθηματικών Επιστημών των Παρισίων** (FSMP) αποτελεί ένα δίκτυο Αριστείας, το οποίο έχει συσταθεί από τα Πανεπιστήμια και τα Ιδρύματα έρευνας του Παρισιού. Συνεργάζεται με τα κάτωθι Πανεπιστήμια και Εκπαιδευτικά Ιδρύματα:

* [Sorbonne Université (SU)](http://www.sorbonne-universite.fr/),
* [Université Paris Diderot (UPD, P7)](http://www.univ-paris-diderot.fr/),
* [École Normale Supérieure (ENS)](http://www.ens.fr/),
* [Centre National de la Recherche Scientifique (CNRS)](http://www.cnrs.fr/),
* [Université Paris-Dauphine (P9)](http://www.dauphine.fr/),
* [Collège de France](http://www.college-de-france.fr/default/EN/all/college_english/index.htm),
* [INRIA](http://www.inria.fr),
* [Université Paris - Descartes (P5)](http://www.univ-paris5.fr/)
* [Université Paris Nord (P13)](http://www.math.univ-paris13.fr/)
* [Université Paris Panthéon-Sorbonne (P1)](https://www.univ-paris1.fr/)
* [Paris Sciences Lettres](https://www.univ-psl.fr/)

Το Ίδρυμα Μαθηματικών Επιστημών των Παρισίων χορηγεί σε φοιτητές οι οποίοι επιλέχθηκαν κατόπιν υποβολής υποψηφιότητας, υποτροφίες για Master διάρκειας ενός ή δύο ετών.

Οι επιτυχείς υποψήφιοι εντάσσονται στα μεταπτυχιακά προγράμματα μαθηματικών επιστημών ή θεωρητικής πληροφορικής των Πανεπιστημίων που απαρτίζουν το δίκτυο FSMP. Έχουν λοιπόν την ευκαιρία να επωφεληθούν από ένα μεγάλο φάσμα Εκπαιδευτικών Ιδρυμάτων, τα οποία στηρίζονται στα εργαστήρια έρευνας μαθηματικών επιστημών του Παρισίου.

Αυτό το παριζιάνικο δίκτυο αποτελεί τον σημαντικότερο πόλο έρευνας παγκοσμίως στον συγκεκριμένο τομέα. Απαριθμεί πάνω από 1.200 ερευνητές (μεταξύ των οποίων, 5 βραβευμένοι με μετάλλιο Fields, 19 Ακαδημαϊκοί και πάνω από 200 βραβευθέντες σε εθνικό και διεθνές επίπεδο) οι οποίοι διδάσκουν, ως επί το πλείστον, στα μεταπτυχιακά προγράμματα του δικτύου FSMP, σύμφωνα με την «γαλλική Σχολή Μαθηματικών».

Η πρόσκληση υποβολής υποψηφιοτήτων για το Master του FSMP απευθύνεται σε φοιτητές, οι οποίοι φοιτούν σε προγράμματα σπουδών σε Πανεπιστήμια εκτός της Γαλλίας και έχουν ολοκληρώσει το 3ο έτος σπουδών ή είναι πτυχιούχοι του τμήματος Μαθηματικών ή Θεωρητικής Πληροφορικής. [Οι υποψηφιότητες υποβάλλονται μέσω της](http://www.sciencesmaths-paris.fr/fr/appel-doffres-pgsm-master-reseau-fsmp-805.htm) ηλεκτρονικής αίτησης, από την **1η Οκτωβρίου 2018 έως τις 26 Ιανουαρίου 2019** (23:59, ώρα Παρισίου).

Περισσότερες πληροφορίες: [**https://www.sciencesmaths-paris.fr/fr/pgsm-master-794.htm**](https://www.sciencesmaths-paris.fr/fr/pgsm-master-794.htm)

**6.- Βραβείο του Ιδρύματος Marc de Montalembert – Εθνικό Ινστιτούτο Ιστορίας της Τέχνης (INHA)**

**Πρόσκληση υποβολής υποψηφιοτήτων 2019**

Το Ίδρυμα Marc de Montalembert και το Εθνικό Ινστιτούτο Ιστορίας της Τέχνης συνεργάστηκαν για την απονομή του Βραβείου Marc de Montalembert ύψους 9 000 ευρώ.

Αυτό το βραβείο υποστηρίζει την αποπεράτωση ερευνητικών εργασιών που συμβάλλουν με πρωτότυπο τρόπο σε μία καλύτερη γνώση των τεχνών και του πολιτισμού του μεσογειακού κόσμου.  Το Ίδρυμα Marc de Montalembert προσφέρει εξάλλου στον υπότροφο τη δυνατότητα να διαμένει στην έδρα του στη Ρόδο, στην Ελλάδα.

**Προϋποθέσεις επιλογής υποψηφίων**

Οι υποψήφιοι θα πρέπει να:

-          έχουν γεννηθεί σε μία παράκτια χώρα της Μεσογείου ή να έχουν την υπηκοότητα,

-          να έχουν ηλικία λιγότερο των 35 ετών την 30η Νοεμβρίου 2018,

-          να είναι κάτοχοι διδακτορικού διπλώματος.

**Υλοποίηση και ολοκλήρωση του έργου**

Η υλοποίηση του έργου, διάρκειας ενός έτους, θα αρχίσει με την διαμονή διάρκειας ενός μήνα στο Παρίσι, ως φιλοξενούμενος ερευνητής του ΙΝΗΑ. Θα ολοκληρωθεί με μία δεύτερη διαμονή στο Παρίσι κατά τη διάρκεια της οποίας, θα δημοσιευθούν τα αποτελέσματα της έρευνας σε δημόσια εκδήλωση. Τα έξοδα των δύο διαμονών αναλαμβάνονται μέχρις ενός συγκεκριμένου ποσού (1000 ευρώ ανά διαμονή) από το Ίδρυμα Marc de Montalembert και από το Εθνικό Ινστιτούτο Ιστορίας της Τέχνης (ΙΝΗΑ).

Τα αποτελέσματα της έρευνας θα δημοσιευθούν και θα διοχετευθούν σε ενδεδειγμένη μορφή, με τη συμβολή της ΙΝΗΑ.

**Τομείς έρευνας του ΙΝΗΑ**

* Ιστορία της Αρχαίας τέχνης και της αρχαιολογίας
* Ιστορία της τέχνης 4ου-15ου αιώνα
* Ιστορία της τέχνης 14ου-19ου αιώνα
* Ιστορία της τέχνης 18ου-21ου αιώνα
* Ιστορία και θεωρία της ιστορίας της τέχνης και πολιτιστικής κληρονομιάς
* Iστορία συλλογών, ιστορία των καλλιτεχνικών και πολιτιστικών θεσμών, οικονομία της τέχνης
* Ιστορία της παγκοσμιοποιημένης τέχνης
* Ιστορία γνωστικών αντικειμένων και καλλιτεχνικών τεχνολογιών

Καταληκτική ημερομηνία υποβολής υποψηφιοτήτων : η **30η Νοεμβρίου 2018**

Επικοινωνία : γραμματεία του τμήματος σπουδών και ερευνών : [der-dir@inha.fr](mailto:der-dir@inha.fr)

\*Πληροφορίες :

INHA – Βραβείο Marc de Montalembert, [http ://www.inha.fr](http://www.inha.fr/)

Ίδρυμα Marc de Montalembert, [http ://www.fondationmdm.com](http://www.fondationmdm.com)